Mihkel Zilmer

Mihkel Zilmer (sündinud 15. detsembril 1948) on meditsiinibiokeemik ja teaduse populariseerija.

 Elukäik 
Ta on lõpetanud 1971. aastal Tartu Riikliku Ülikooli biokeemikuna (bioloogia-geograafia teaduskonna ja arstiteaduskonna vahelise eriprogrammi alusel). 1992. aastal sai ta meditsiinidoktori teaduskraadi.

1992. aastast on ta Tartu Ülikooli arstiteaduskonna professor, 2003. aastast meditsiinilise biokeemia professor. 1994. aastast on ta Tartu Ülikooli arstiteaduskonna biokeemia instituudi juhataja, 2013. aastast arstiteaduskonna bio- ja siirdemeditsiini instituudi biokeemia osakonna juhataja.

Aastatel 2014–2023 kuulus ta Tartu Ülikooli senatisse.

Mihkel Zilmer on kodumaise kaubamärgi PREMIO® (kontseptsioon tegeleb teadus-põhiste tipptoetusainetega ning sellealase tippteaduse populariseerimisega) nõuandva teaduskomitee juhtprofessorPremio teaduskomitee juhtliikmed Ettevõtte Premio koduleht. Vaadatud 07.03.2024. ning on nõustanud rahvusvahelistelt võistlustelt üle 20-ne medali võitnud Eesti tippsportlast teadus- ja ainevahetuspõhise toitumise (sh ka õige taastumise võtmes) alal. Ta on kirjutanud kümneid aimeraamatuid ja sadu üldharivaid toitumisalaseid artikleid.

2021. aastal asutas ta koos Vambola Lepinguga kodanike vabatahtliku ühendusena seltsingu Normaalne Söömine.Seltsing Normaalne Söömine Seltsingu leping veebisaidil Rajacas.com. 11.07.2021.

 Teadustegevus 
Mihkel Zilmeri teadustöö on hõlmanud järgmisi valdkondi: haiguste patogeneesi/ravi nüüdisaegsed (sh ka inimese ainevahetuspõhise toitumisega seotud) mehhanismid, uudsete biomolekulide disain ja biokeemilis-neurokeemiline skriinimine, transgeensed ja antisense-tehnoloogiad; metaboloomika; ajukoe Na-pumba regulatsioon; peptiidid kui perspektiivsed protektormolekulid, knock-out-süsteem ja bioaktiivsed ühendid jne. Funktsionaalse toitumise vallas on ta uurinud eeskätt ohutust, probiootikume, prebiootikume ja sünbiootikume. Rahvusvaheliselt on väga tuntuks saanud Eesti enda probiootikum Lactobacillus fermentum ME-3.  Microbial Ecology in Health and Disease 2009, 127. 

Tema töörühm kuulub teaduse tippkeskuse The Centre of Excellence for Genomics and Translational Medicine koosseisu.
On juhendanud 33 doktoritööd (mitu tema õpilast on nüüdseks professorid). Üle 20 patendi (Eesti, Euroopa, Vene Föderatsioon, USA, Jaapan, Hiina jt) autor. Oksüdatiivse stressi ja meditsiinilise metaboloomika siirdemeditsiiniliste uuringute algataja Eestis.

 Loometegevus 
 Õpikud, aimeteosed ja meedia 
Ta on rohkem kui 25 meditsiinilise (inimorganismi) biokeemia- ja tervisliku toitumise õpiku ja muu aimeraamatu ("Meditsiiniline biokeemia", "Vitamiinid", "Mineraalained", "Normaalne söömine", "Normaalne joomine", "Inimkeha metabolism", "10 tehismagustajat", "Söömise ja liikumise soovitused eakamatele", "Tasakaalustaja", "Dieedid - ajupüünised taldrikul" jt) autor.

Ta on kaasautorina kirjutanud nn normaalsuse triloogia, kuhu kuuluvad raamatud "Normaalne söömine" ja "Normaalne joomine". Kolmas osa, "Normaalne abielu või selle nüüdisaegsed pandeemilised mutatsioonid", ilmus 2021. aasta novembris Terviselehes.Raamatud Rajacas.com. Vaadatud 07.03.2023.

Lisaks on ta kirjutanud sadu toitumisalaseid artikleid, mis on mõeldud kõige laiema lugejaskonna harimiseks. Eriti populaarsed olid tema ja bioloog Urmas Kokassaare ühistöös sündinud aimeartiklid, mida ilmus eestikeelsetes ajakirjandusväljaannetes rohkesti eriti 1980. ja 1990. aastatel."Vitamiinid". Raamatututvustus ajalehes Linnaleht. 11.05.2007.

Toitumisteemade biokeemia aspekte on ta tutvustanud ka paljudes Vikerraadio teadus- ja elukeskkonnasaadetes..Mihkel Zilmeri saateid Vikerraadios Vikerraadio koduleht. Vaadatud 10.03.2024. Tutvustab teadus- ja ainevahetusepõhiselt söömise temaatikat süsteemsete klippidega YouTube'i kanalis "Normaalne söömine". 

 Muusika 

Ta on kuulunud ühenduse Rajacas koosseisu alates esimesest lainest 1966. aastal. Kirjutanud laule, näiteks "Eestimaa" ("Tuhanded külad)", "Armsas Tartus vana ülikool", "Ikka lühemaks jääb meie luule", "Lapsed – lõputu lugu", "Hingelaul", "Maailma tahmunud peeglites", "Kodukülad", "Noppeid õdusast Tartu linnast (1970/2024)", "Viiuliharjutus Presidendile" (2024), "Ma jõuan, ma jõuan, ma jõuan Tartu linna (1973/2024)" jt. Ta on loonud ka kolm spetsiifilise fookusega laulu "Normaalse sööja hommik", "Normaalse sööja lõuna" ja "Normaalse sööja õhtu".  Koostööbrändi "Rajacas/tehisintellektsus" üks looja ja arendaja.  

 Loominguline kreedo 
Mihkel Zilmeri motodeks on olnud "Targemaks ning seeläbi võrdsemaks ja tasakaalustatumaks muudab inimesi nende süsteemne harimine" Valud ja ülemiste hingamisteede infektsioonid? Õhtuleht.ee, 07.03.2024. ja "Normaalne ühiskond toimib üksnes teaduspõhisuse ja mõistusepõhise mõtlemise kooskasutamisel''".

Tema kreedot väljendab ka tema kaasasutatud seltsingu Normaalne Söömine tegevuse lõpptähtajaks märgitu: "Seltsing tegutseb, kuni ülemaailmselt saavutatakse süsinikuneutraalsus."

 Tunnustus 
 1997 TÜ arstiteaduskonna medal (väga silmapaistva õppe- ja teadustöö eest)
 1998 Eesti Vabariigi teaduspreemia meditsiini alal
 1999 Eesti riigi innovatsiooni peapreemia
 2002 Eesti Punase Risti III klassi teenetemärk
 2005 Tehnoloogiapreemia: parim Tartu ülikoolide leiutis (piimhappebakter ME-3)
 2006 Eesti Kultuurkapitali kehakultuuri ja spordi aastapreemia (pühendunud töö eest Eesti tippsportlaste sportliku võimekuse tõstmisel)
 2009 Korea International Women’s Invention Expositioni kuldmedal
 2010 Soome kvaliteediinnovatsiooni esikohapreemia
 2011 Tartu Ülikooli Medicina valdkonna parim õppejõud
 2011, 2012, 2014, 2020, 2022, 2023 Eesti Kardioloogide Seltsi teaduspreemia
 2013 Eesti Vabariigi teaduspreemia arstiteaduse valdkonnas
 2013 Tartu Ülikooli suur medal
 2016 HITSA innovatsioonikeskuse e-kursuse kvaliteedimärk 2016 (kursusele "Biokeemia")
 2018 Eesti teaduse populariseerimise auhind (elutöö eest)"Eesti teaduse populariseerimise elutööpreemia pälvis Mihkel Zilmer" ERR Novaator, 21. november 2018.
 2018 Tartu Ülikooli aumärk
 2020 teenetemärk "100 semestrit Tartu Ülikoolis"
 2020 Tartu linna aukodanik ja Tartu Suurtähe kavaler
 2020 Eesti Rukki Seltsi Rukkiräägu kultuuriauhind "Eesti toitumiskultuuri edendaja"
 2023 Eesti Vabariigi teaduse elutööpreemia"Valitsus kuulutas välja riiklike teaduspreemiate laureaadid" Postimees, 9. veebruar 2023

 Isiklikku 
Tema abikaasa oli Kersti Zilmer. Neil on kolm last (Chris Pruunsild, Kristel Zilmer, Mihkel Zilmer jr). Mihkel Zilmeri poeg Mihkel Zilmer on helilooja, vend Kaarel Zilmer on spordipedagoog ja -tegelane.

 Viited 

 Välislingid 

 Ene Veiksaar. Mihkel Zilmer: "Pean teadlase ja professori missiooniks inimesi harida" Õpetajate Leht, 15. veebruar 2019
 "Käbi ei kuku... Mihkel ja Mihkel Zilmer" Vikerraadio saade, 26. mai 2019
 Priit Ennet. Mihkel Zilmer: olen üritanud teha teisi tuntumaks ERR Novaator, 17. veebruar 2023

Kategooria:Eesti arstiteadlased
Kategooria:Tartu Ülikooli arstiteaduskonna professorid
Kategooria:Tartu Ülikooli meditsiiniteaduste valdkonna professorid
Kategooria:Tartu aukodanikud
Kategooria:Eesti Punase Risti III klassi teenetemärgi kavalerid
Kategooria:Sündinud 1948